Ӏумаран урхаллин заманахь хийцаелла бусалба пачхьалкхан амал. Мехкаш бахарна а, хьекъалца урхалла дарна а цунах хилира дукха къаьмнех лаьтта импери, цунна юкъахь Ӏаьрбийчуьра бевлларш доьалгӀа дакъий бен дацара. Схьаяьхна провинцеш халифатан политикин централ Хьиджазал социалан а, экономикин а кхиаран лакхарчу тӀегӀанехь хиларна, бусалбанийн аристократи кхалха йолаелира схьадаьхначу мехкашка. Схьадаьхначу латташ тӀиера куьйгалхой Ӏумар халифа ша хӀиттабора.